LAUSUNTO OIKEUSMINISTERIÖN TYÖRYHMÄN MIETINNÖSTÄ KÄRÄJÄOIKEUSVERKOSTON KEHITTÄMINEN

421/09/091/2007

Kaupunginhallitus  § 30
	Oikeusministeriö pyytää lausuntoa oikeusministeriön työryhmän mietinnöstä Käräjäoikeusverkoston kehittäminen ( 2007:12). Lausunto pyydetään toimittamaan viimeistään 31.1.2008 mennessä. Mietinnössä esitetään nykyisen 58 käräjäoikeuden määrän supistamista 25 käräjäoikeuteen vuoden 2010 alusta lukien. 

	Mietintö on luettavissa myös sähköisessä muodossa oikeusministeriön
	verkkosivuilla www.om.fi kohdassa julkaisut/työryhmämietintöjä/
	2007:12 Käräjäoikeusverkoston kehittäminen.

	Oikeusministeriö on asettanut käräjäoikeusverkoston kehittämistyöryhmän, jonka toimeksiantona oli tehdä ehdotus uudeksi käräjäoikeusverkostoksi siten, että kussakin maakunnassa olisi 1 - 3 käräjäoikeutta, jolloin koko maassa olisi 25-30 käräjäoikeutta nykyisten 54 käräjäoikeuden sijasta. Käräjäoikeuksien tuomiopiirin asukasmäärän tuli olla vähintään 100 000 asukasta.
	Käräjäoikeusverkon kehittämiseen liittyy läheisesti kiinteistöjä koskevien  kirjaamisasioiden siirtämien käräjäoikeuksilta Maanmittauslaitokselle. 

	Työryhmä ehdottaa mm., että käräjäoikeuksia olisi tulevaisuudessa 25. Niissä 21:ssä olisi yli 100 000 asukasta. Asukastavoitetta ei saavutettaisi Ah- venanmaan, Lapin, Kajaanin ja Porvoon käräjäoikeuksissa. Lisäksi työryhmän tavoitteena olisi myös, että käräjäoikeuksissa olisi vähintään 10 tuomaria. Näiltä osin tavoite toteutuisi samalla tavalla kuin väetön osalta. Kussakin maakunnassa olisi pääosin yksi käräjäoikeus. Poikkeuksina olisivat La- pin maakunta, jossa on kaksi käräjäoikeutta ja Uusimaa, jossa on viisi käräjäoikeutta. 

	Käräjäoikeuden toimipaikkoina olisivat 25 pääkansliaa, 5 sivukansliaa ja 30 istuntopaikkaa. Useimpiin käräjäoikeuksiin tarvitaan ehdotuksen johdosta lisää toimitilaa, mistä syystä ehdotuksen toteutuminen kestäisi käytännössä useita vuosia. Siirtymävaiheen aikana useissa käräjäoikeuksissa lakkaava käräjäoikeus toimisi väliaikaisena sivukansliana. Käräjäoikeuksien uudet tuomiopiirit tulisi työryhmän käsityksen mukaan toteuttaa samaan aikaan, kun kiinteistö- ja kirjaamisasiat siirretään käräjäoikeuksilta Maanmittauslaitoksille.

	Ehdotetussa käräjäoikeusverkostossa Tampereen käräjäoikeuden tuomiopiirin muodostaisi Akaa, Hämeenkyrö, Ikaalinen, Juupajoki, Kangasala, Kihniö, Kuhmalahti, Kuru, Kylmäkoski, Lempäälä, Mouhijärvi, Mänttä, Nokia, Orivesi, Parkano, Pirkkala, Punkalaidun, Pälkäne, Ruovesi, Tampere, Urjala, Valkeakoski, Vammala, Vesilahti, Vilppula, Virrat, Ylöjärvi ja Äetsä.

	Tampereen käräjäoikeuden tuomiopiiristä ehdotetaan lakkautettavaksi
	Ikaalisten ja Toijalan pääkanslia ja Vammalan ja Oriveden istuntopaikat.
	Pääkanslia olisi ainoastaan Tampereella ja erilliset istuntopaikat olisivat
	Mäntässä ja Ikaalisissa. Siirtymäkauden ajan sivukanslia olisi Ikaalisissa ja Toijalassa.

	Kaupunginjohtajan ehdotus: Kaupunginhallitus esittää lausuntonaan seuraavaa:

Käräjäoikeuksien  tuomiopiirien aluekoon ja yksikkökoon suurentaminen ei
saa oleellisesti heikentää kansalaisten mahdollisuuksia saada oikeuslaitoksen palveluja myös pääkanslian ulkopuolella.
Käräjäoikeuden istuntopaikan määrääminen tulee olla edelleen käräjäoikeuden itsensä ratkaistavissa.
Oriveden kaupungin näkemyksen mukaan istuntopaikan tulee edelleen olla  myös Orivedellä. 

	Päätös: Ehdotus hyväksyttiin.

	- - - - - - - - - - - - - -

		Otteen oikeaksi todistaa Orivedellä 31.1.2008

				Helena Lappi
				pöytäkirjanpitäjä

JAKELU	Oikeusministeriö, oikeushallinto-osasto 
	Kaupungin johtoryhmän jäsenet / tiedoksi